बहुमुखी प्रतिभाओं के धनी युवा अध्यापक राजीव सर ने विवाह के विषय में सोचा तक नहीं. कारण था : निज स्वतंत्रता को कायम रखना और समाज के लिए परोपकारी बनना . केवल गणित में ही नहीं , जीवन से जुड़े विभिन्न आयामों पर वे अपनी पकड़ रखते हैं . जिस विषय का भी उन्हें ज्ञान है ; गहराई और परिपक्वता लिए हुए है . विद्यालय के अध्यापकगण में तो वे लोकप्रिय हैं ही : विद्यार्थियों के भी मन में बसे हुए हैं . एक बार उन्हें मंच पर बुला लिया जाए तो विद्यार्थी चहक उठते हैं . जोरदार किस्से अपने एक विशेष अंदाज़ में प्रस्तुत करते हुए वे सबका मन मोह लेते हैं .